tartuNLP/wikipedia-smugri-20251201 huggingface dataset:
Luis María Pérez de Onraita Aguirre

Luis María Pérez de Onraita Aguirre (12. huhtikuuta 1933 Álava – 3. huhtikuuta 2015) oli Angolassa toiminut espanjalainen roomalaiskatolinen arkkipiispa. Hänet vihittiin papiksi 11. elokuuta 1957 ja nimitettiin Malanjen hiippakunnan koadjuuttoripiispaksi 15. joulukuuta 1995. Pérez de Onraita Aguirren konsekroi piispaksi Miguel José Asurmendi Aramendian ja Eugénio Salessun avustama Félix del Blanco Prieto 10. maaliskuuta 1996. 
Pérez de Onraita Aguirresta tuli Malanjen piispa 27. elokuuta 1998. Hiippakunnasta tuli arkkihiippakunta 12. huhtikuuta 2011, ja Pérez de Onraita Aguirre jatkoi työtään sen arkkipiispana, kunnes jäi eläkkeelle 19. toukokuuta 2012.
Roberto Baronio

Roberto Baronio (s. 11. joulukuuta 1977 Manerbio, Italia) on italialainen jalkapalloilija.
Baronio on pelannut pitkän uran Serie A:ssa. Hän on pelannut yhden ottelun Italian maajoukkueessa.
Baronio on pelipaikaltaan keskikenttäpelaaja.
Alfred John Keene

Alfred John Keene (1864–1930) oli englantilainen taidemaalari, joka eli ja työskenteli Derbyssä.
Alfred John Keene oli Keenen perheen viidestä pojasta toiseksi nuorin. Poikien isoisä oli muuttanut Derbyyn Frost &amp; Stevensonin silkkikehräämön johtajaksi. Poikien isä Richard Keene opiskeli painotekniikkaa, ja hän perusti oman kirjapaino-, kustannus- ja kirjakauppayrityksen, joka alkoi myöhemmin julkaista viikoittain ilmestyvää Derby Telegraph -lehteä. Perheeseen syntyi 17 vuoden aikana viisi poikaa ja neljä tytärtä.
Julkaisu- ja painotoiminnan ohella perheen isä kiinnostui valokuvauksesta. Hän kiersi Derbyshireä ottamassa maisemakuvia ja myi vedoksia niistä liikkeessään. Hän avasi myös muotokuvastudion ja kävi tilauksesta ottamassa valokuvia myös Derbyshiren ulkopuolella. Vanhin pojista, Richard Keene junior, ryhtyi myös valokuvaajaksi ja avasi oman studion. Myös kolmanneksi vanhin poika Charles Barrow Keene oli palkittu valokuvauksen harrastaja.
Alfred John Keenen lisäksi hänen vanhin veljensä William Caxton Keene (1855-1910) maalasi akvarelleja. Hän opiskeli taidetta Lontoossa ja maalaamisen lisäksi teki taidegrafiikkaa. Isän kuoleman jälkeen Charles Barrow Keene ja Alfred John Keene jatkoivat perheyrityksen toimintaa.
Alfred John Keene oli yksi Derby Sketching Clubin perustajajäsenistä.Hän maalasi monia akvarelleja Derbyn maisemista ja rakennuksista. Myöhemmin Alfred E. Goodey keräsi hänen Derby-aiheisia maalauksiaan ja lahjoitti kokoelman Derbyn kaupunginmuseolle.
Keskinen

Keskinen voi viitata:
Sukunimenä.
Keskinen on seuraavien suomalaisten sukunimi:
Poppe Berg

Ralf-Erik ”Poppe” Berg (17. maaliskuuta 1921 Helsinki – 18. heinäkuuta 2011 Helsinki) oli suomalainen toimittaja, juontaja ja tietokilpailujen vetäjä. Berg työskenteli Yleisradiossa ja vuosina 1973–1988 televisioyhtiö ZDF:n palveluksessa Saksassa.
Berg oli vuodesta 1960 ensimmäisiä suomalaisten televisiotietokilpailujen vetäjiä. Kaikissa Pohjoismaissa esitetty "Arpa on heitetty" teki Bergistä tunnetun koko Pohjolassa. Muita hänen juontamiaan tietokilpailuja olivat "Salaisuuksien salonki" ja "Visailu puolalaisittain". Television ensimmäisiä ruokaohjelmia oli "Maukkaita matkoja ja mukavia muistoja".
Elämä.
Kotikieleltään ruotsinkielinen Berg kävi suomenkielisen koulun. Kesätöissä Saksassa hän oppi saksan. Jatkosodan syttyessä Berg kutsuttiin palvelukseen, mutta hän siirtyi pian Kauppahuone Hilbertiin valvomaan Saksasta tulevien aseiden kuljetusta. Vuonna 1942 hän siirtyi kauppahuoneen palvelukseen Berliiniin. Rauhan palattua Berg työskenteli John Nurmisen palveluksessa. Myöhemmin hän työskenteli vapaana toimittajana radiossa ja Yleisradion ruotsinkielisten ohjelmien juontajana, kunnes hänet vuonna 1960 palkattiin vakituisesti vetämään Pohjoisvisiota, ja tällöin alkoivat myös tietokilpailujen juontotehtävät.
Ylen Eurovisio-toimiston päällikkönä Berg työskenteli vuosina 1964–1969, ja tehtäviin kuului myös yhteistyötä Intervision kanssa. Ylen ulkomaantoiminnan ohjelmapäällköksi hänet nimitettiin vuonna 1969, mutta sanottiin keväällä 1970 irti Yleisradiosta syistä, joita ei julkistettu. Bergin itsensä mukaan kyse oli syvällisistä ja pitkäaikaisista erimielisyyksistä. Berg muutti Saksaan Beta-FILMin palvelukseen, jossa hän vastasi Pohjoismaiden ja Neuvostoliiton alueista. Vuonna 1973 hän siirtyi televisioyhtiö ZDF:n palvelukseen ohjelmanmyynnin apulaismyyntipäälliköksi ja 1975 kansainvälisen osaston johtajaksi. Hän jäi eläkkeelle vuonna 1988 ja palasi Suomeen 2006.
I’ll Be There for You (The Rembrandtsin kappale)

”I’ll Be There for You” on yhdysvaltalaisen rockyhtyeen The Rembrandtsin kappale. Kappale tunnetaan parhaiten yhdysvaltalaisen televisiosarjan "Frendit" (1994–2004) tunnuskappaleena. Kappale julkaistiin myös ensimmäisenä singlenä yhtyeen kolmannelta studioalbumilta "LP".
Kappaleen tiedot.
”I’ll Be There for You” -kappaleen kirjoittivat "Frendien" tuottajien David Cranen ja Marta Kauffmanin lisäksi Kauffmanin puoliso, säveltäjä Michael Skloff, ja lauluntekijä Allee Willis yhdessä The Rembrandts -yhtyeen jäsenten Phil Sōlemin ja Danny Wilden kanssa. Kappaletta tarjottiin alun perin rockyhtyeille They Might Be Giants ja R.E.M. Kappale on saanut vahvasti vaikutteita Beatlesin kappaleesta ”I Feel Fine”, joka puolestaan oli saanut vaikutteita blueslaulaja Bobby Parkerin kappaleesta ”Watch Your Step”.
Alkuperäinen tunnusmusiikki, joka kesti alle minuutin, nauhoitettiin myöhemmin kolmiminuuttiseksi popkappaleeksi sen yllättävän suosion seurauksena. Kappale julkaistiin The Rembrandtsin albumilla "LP" viime hetkellä. Laulua ei alun perin julkaistu singlenä, sillä tuohon aikaan levy-yhtiöt pelkäsivät sen syövän albumin myynnistä.
Musiikkivideo.
Kappaleen musiikkivideo sisältää "Frendien" kuusi päähenkilöä tanssimassa ja laulamassa yhdessä The Rembrandtsin kanssa. Musiikkivideo on julkaistu televisiosarjan DVD-julkaisuilla.
Boris Špigel

Boris Isaakovitš Špigel (, myös kirjoitusasussa "Spiegel", s. 18. helmikuuta 1953) on venäläinen senaattori eli Venäjän liittoneuvoston jäsen, Venäjänkielisten juutalaisten maailmankongressin presidentti ja liikemies.
Špigel syntyi Hmelnytskyin kaupungissa Ukrainassa vuonna 1953 ja valmistui 1980 Kamenets-Podolskin valtiollisesta pedagogisesta instituutista ja 2003 yleisvenäläisestä ulkomaankauppa-akatemiasta, missä hän toimii myös professorina. Koulutukseltaan Spiegel on taloustieteen tohtori.
Venäjän liittoneuvostossa Špigel on ollut vuodesta 2003 Penzan alueen edustajana. Nykyisin hän toimii liittoneuvoston Venäjän kansalaisyhteiskunnan kehittämisen komission puheenjohtajana ja on myös varapuheenjohtajana tieteen, kulttuurin, koulutuksen, terveydenhuollon ja ekologian komissiossa sekä informaatiopolitiikan komission jäsen. 
Špigel on suuren venäläisen Biotek-lääketukun omistaja. Hän toimii MSK-tuotantoyhtiönsä ("Muzyka. Soveršenstvo. Krasota") kautta merkittävien venäläisten artistien tuottajana.
Špigel on 2010 perustetun kansainvälisen antifasistisen järjestön Maailma ilman natsismia presidentti. Järjestö kertoo torjuvansa maailmanlaajuisesti uusnatsismia, muukalaisvihaa ja fasismia. Järjestön Suomen-osaston on perustanut Johan Bäckman. Bäckman on kuvannut suhdettaan Špigeliin seuraavasti: ”Spiegel on henkilökohtaisesti minulle erittäin tärkeä yhteistyökumppani ja tapaamme säännöllisesti.” Iltalehden mukaan Špigel on Bäckmanin sponsori. 
Špigel herätti huomiota tammikuussa 2011, kun häneltä ryöstettiin Eilatissa hotellihuoneesta 280 000 dollaria käteisenä.
Conmebolin karsinnat jalkapallon maailmanmestaruuskilpailuihin 2014

Vuoden 2014 jalkapallon MM-kilpailujen karsintoihin osallistui Etelä-Amerikan maanosaliitosta CONMEBOL:sta 9 joukkuetta, jotka kilpailivat 4,5 paikasta Brasiliassa pelattavaan lopputurnaukseen. Suoran lopputurnauspaikan sai isäntämaa Brasilia, sekä lohkon neljä parasta joukkuetta. Lohkon viides pelasi viidettä vastaan jatkokarsinnan. Karsinnat pelatiin 7. lokakuuta 2011 – 15. lokakuuta 2013.
Karsintajärjestelmä.
Kaikki karsivat valtiot laitettiin samaan lohkoon, jonka neljä parasta pääsivät suoraan MM-kilpailujen lopputurnaukseen. Lohkon viides pelasi viidettä vastaan jatkokarsinnan. Isäntämaa Brasilia pääsi suoraan kilpailuihin. Joukkueet pelasivat jokainen kuusitoista ottelua.
Sijoitusten määrittäminen.
FIFA on päättänyt kaikille maanosille yhteisestä tavasta ratkaista sijoitukset joukkueitten kesken:
Jatkokarsintaottelut.
Uruguay selviytyi MM-lopputurnaukseen.
Agustín Calleri

Agustín Calleri (s. 14. syyskuuta 1976 Río Cuarto) on argentiinalainen entinen tennispelaaja. Parhaimmillaan hän oli kaksinpelissä ATP-listan sijalla 16 heinäkuussa 2003 ja nelinpelissä sijalla 52 kesäkuussa 2008. Urallaan hän voitti kaksi ATP-turnausta kaksinpelissä ja kolme turnausta nelinpelissä.
Grand Slam -turnauksissa Calleri pääsi parhaimmillaan kolmannelle kierrokselle sekä Ranskan että Yhdysvaltain avoimissa vuonna 2000. Ranskan avoimissa hän hävisi kolmannella kierroksella Andrei Medvedeville ja Yhdysvaltain avoimissa Pete Samprasille.
Ensimmäisen turnausvoittonsa kaksinpelissä Calleri saavutti Acapulcossa maaliskuussa 2003 voitettuaan loppuottelussa Mariano Zabaletan. Toinen turnausvoitto tuli Kitzbühelissä heinäkuussa 2006, kun hän voitti loppuottelussa Juan Ignacio Chelan. Kaksinpelifinaalin häviävänä osapuolena Calleri oli kuudesti.
Calleri lopetti uransa 33-vuotiaana helmikuussa 2010.
Urho Kekkosen patsas (Raahe)

Presidentti Urho Kaleva Kekkosen patsas on Raahessa vuonna 2008 paljastettu patsas, joka esittää presidentti Urho Kekkosta. Sen on tehnyt kuvanveistäjä Matti Peltokangas. Pronssiin valetussa patsaassa vasen käsi taskussa ja oikea rinnalla oleva presidentti seisoo jalustalla, joka on Raahen Rautaruukin terästä. Teos sijaitsee Raahen Rantakadun varrella sijaitsevassa Rantapuistossa, Raatihuonetta vastapäätä.
Aloitteen patsashankkeeksi teki Siika-Pyhäjokialueen liitto, joka halusi korostaa hankkeella Urho Kekkosen merkitystä Siika-Pyhäjokialueen kehittämisessä. Kekkonen vaikutti muun muassa Rautaruukin terästehtaan sijoittumiseen Raaheen. 
Matti Peltokangas osallistui Kekkosen muistomerkkikilpailuun vuonna 1996 päästen jatkokierrokselle kahdella kilpailuehdotuksellaan, joista figuratiivinen "Urkki ja Sylvi" voitti yleisöäänestyksen ja herätti kiinnostusta raahelaisissa piireissä. Kilpailu johti vuonna 2007 tilaukseen veistoksesta, jossa Kekkonen esiintyy yksin.
Teoksen rahoittamiseksi myytiin ”Pikku-Urkkeja". Veistos paljastettiin 10. elokuuta 2008.
Talvisilta

Talvisilta on kylä Somerolla Varsinais-Suomen maakunnassa. Kylän väkiluku vuonna 2011 oli 191, mikä teki siitä väkiluvultaan Someron kahdenneksitoista suurimman kylän. Talvisillan naapurikyliä Somerolla ovat Häntälä lännessä sekä Kimala, Saarentaka ja Härkälä pohjoisessa. Lounaassa Talvisilta rajoittuu Kuusjoen Kanungin, etelässä Kiikalan Kärkelän ja lännessä Kiikalan Hirvelän kylään Salossa.
Palvelut ja liikenne.
Talvisilta kuuluu yhdessä naapurikylien Häntälän, Syvänojan ja Kerkolan kanssa Häntälän postinumeroalueeseen ja samalla alueella toimii myös Lounais-Somerron kyläyhdistys ry. Kylän itäosan kautta kulkee Salosta Somerolle johtava kantatie 52, ja tärkeimpiä liikenneväyliä kylän sisällä ovat paikallistietasoiset yhdystiet Häntäläntie ja Talvisillantie. Kokoontumispaikkana toimii Häntälän maamiesseuran omistama huvikeskus Teeriharju kantatien 52 varressa.
Luonto.
Kylän luonnonympäristöä hallitsevat Uskelanjoen sivujoen Rekijoen latvahaarat, jotka ovat uurtaneet ympäröivään savitasankoon syviä rotkolaaksoja. Paikallisesti nämä tunnetaan nimellä Häntälän notkot ja ne muodostavat Someron Kerkolan, Syvänojan, Häntälän ja Talvisillan kylissä arvokkaan perinnebiotooppialueen, joka kuuluu Natura 2000 -suojeluohjelmaan osana Rekijokilaakson Natura 2000 -aluetta. Häntälän notkoja laajempi Rekijokilaakson Natura-alue ulottuu vielä myös viereisten Kiikalan Hirvelän, Kärkelän, Revän ja Rekijoen sekä Perttelin Haalin kylien alueelle Salossa. Notkojen ulkopuolella savitasangosta pistää esiin kalliosydämisiä moreenimäkiä.
Historia.
Talvisilta on viereisten Häntälän, Syvänojan ja Kerkolan, eteläsomerolaisten Lautelan ja Terttilän sekä Somerniemen Kaskiston, Suojoen ja Mäyrämäen kanssa yksi niistä kylistä, jotka vuonna 1492 siirrettiin Uskelan seurakunnasta osaksi Someroa lähiseurakuntien alueita järjesteltäessä. Vuoteen 1870 nämä kylät olivat kirkollisesti osa Someron seurakuntaa, mutta kuuluivat edelleen hallinnollisesti Turun ja Porin lääniin, kunnes lääninrajat vuonna 1870 koko Suomessa yhtenäistettiin seurakuntarajojen kanssa ja kylistä tuli myös hallinnollisesti osa Hämeen lääniä muun Someron tavoin.
Talvisillan kylän vanhoja kantataloja ovat olleet ennen isonjaon toimeenpanoa Eskola, Haltia, Luukkala, Nikkari, Nokka ja Teeri. Näistä Teeri halottiin vuonna 1803 Kylä- ja Mäki-Teereksi ja Eskola ennen vuotta 1808 Yli- ja Ali-Eskolaksi. Tämän jälkeen Haltiasta erotettiin 1810-luvulla uudistaloiksi Hingistö ja Ojala nykyisellä Hingistönkulmalla, kylän pohjoisosassa, ja nämä jakautuivat edelleen Yli- ja Ali-Hingistöksi ja Yli- ja Ali-Ojalaksi. Muita 1800-luvulla muodostuneita uudistaloja, jotka vielä 1990-luvulla olivat olemassa, olivat Luukkalasta erotetut Mäkilä, Uusitalo ja Ylijoki sekä Nokasta erotetut Peltola ja Pyöliniemi. Lisäksi 1800-luvun loppuun mennessä Nikkari oli jakautunut Yli- ja Ali-Nikkariin ja Luukkala Kylä- ja Pelto-Luukkalaan.
Talvisillan historiallinen kylätontti on sijainnut nykyisen Häntäläntien varressa paikalla, jossa vieläkin ovat Nokan, Kylä-Teeren ja Kylä-Luukkalan talot. Näistä Kylä-Luukkalan vuodelta 1876 peräisin oleva päärakennus on sekä maisemallisesti että paikallishistoriallisesti erittäin merkittävä.
Sami Hyypiä Akatemia

Sami Hyypiä Akatemia on suomalaisen jalkapalloilijan Sami Hyypiän mukaan nimetty jalkapallon valmennus-, tutkimus- ja kehitystoiminnan keskus. Akatemia aloitti toimintansa helmikuussa 2011 ja sijaitsee Eerikkilän urheiluopiston tiloissa Tammelassa. Akatemian tehtävänä on suomalaisen jalkapalloilun kehittäminen siten, että pääosa resursseista kohdennetaan seuraaville painopistealueille:
Akatemian johtajana toimii Kyösti Lampinen ja projektikehittäjänä Hannele Forsman.
Kun Joulupukki suukon sai

Kun Joulupukki suukon sai () on joululaulu, jonka on säveltänyt ja sanoittanut Tommie Connor.
Alun perin kappaleen nauhoitti Jimmy Boyd ja se nousi yhdysvaltalaisen "Billboard"-listan ensimmäiselle sijalle vuonna 1952 ja "Cash Box" -listalle seuraavana vuonna. Saks Fifth Avenue tilasi kappaleen edistämään myymälän joulupostikortin myyntiä tuolta vuodelta. Kappale kuvaa tilannetta, jossa lapsi näkee äidin suutelevan joulupukkia mistelinoksan alla.
Katolinen kirkko tuomitsi Boydin levytyksen, koska sen mielestä kappaleessa yhdistetään seksi uskonnolliseen juhlaan. Monet radiokanavat eivät siksi soittaneet kappaletta, kunnes 13-vuotias Boyd tapasi kirkon edustajia.
Cover-versiot.
Kappaleesta ovat oman versionsa tehneet The Ronettes, Molly Bee, The Beverley Sisters ja The Jackson 5. Reba McEntire, Amy Winehouse, John Mellencamp, The Cheetah Girls, Jessica Simpson, Teresa Brewer, Rica Fukami, Secret Chiefs 3 ja Dionne Bromfield ovat myös levyttäneet sen. Stand up -koomikko Kip Addotta nauhoitti kappaleen nimellä "I Saw Daddy Kissing Santa Claus".
Suomeksi kappaleen ovat levyttäneet muiden muassa Brita Koivunen, Kai Hyttinen, Polyteknikkojen kuoro, Anna Hanski ja Laura Voutilainen. Se on mukana myös Saukin ja Pikkuoravien sikermässä "Pikkuoravien joulupotkuri 2".
Ensimmäinen äänitys suomeksi lienee Hilkka Tellervon &amp; Kalevi Vallinevan duetto, joka julkaistiin 2. toukokuuta 1953.
Antonio Ciliberti

Antonio Ciliberti (31. tammikuuta 1935 – 1. huhtikuuta 2017) oli italialainen roomalaiskatolinen arkkipiispa. Hänet vihittiin papiksi 12. heinäkuuta 1959 ja nimitettiin Locri-Gerace(-Santa Maria di Polsi)n hiippakunnan piispaksi 7. joulukuuta 1988. Piispaksi vihkiminen seurasi 28. tammikuuta 1989. Pääkonsekraattorina toimi Serafino Sprovieri, jota avustivat Giuseppe Agostino ja Antonio Cantisani. 
Ciliberti sai 6. toukokuuta 1993 nimityksen Matera-Irsinan ja 31. tammikuuta 2003 Catanzaro-Squillacen arkkipiispaksi. Hän jäi eläkkeelle 25. maaliskuuta 2011.
Amanda Holden

Amanda Louise Holden (s. 16. helmikuuta 1971) on brittiläinen näyttelijä ja juontaja. Hänet tunnetaan erityisesti "Britain’s Got Talent" -ohjelman vakiotuomarina. Hän on myös esiintynyt televisiosarjoissa "Kiss Me Kate", "The Grimleys", "Hearts and Bones", "Raitoja rakkaudessa", "Mad About Alice", "Viidakkoperhe", "Big Top", "Eternal Rectangle", "Ready When You Are", "Mr McGill", "Celeb", "Ponille kyytiä", "Jonathan Creek – illuusioiden mestari", "Goodness Gracious Me" ja "EastEnders".
Hän on myös esiintynyt elokuvissa "The Door", "Out of My Depth", "", "Now You See Her", "Happy Birthday Shakespeare", "Virtual Sexuality", "Don't Go Breaking My Heart" ja "Intimate Relations". Holden esitti myös Prinsessa Fionaa Shrek-musikaalissa BGT:n finaalissa vuonna 2011. Holden on nykyään naimisissa Cris Hughesin kanssa.
Antonio Cantisani

Antonio Cantisani (2. marraskuuta 1926 – 1. heinäkuuta 2021) oli italialainen roomalaiskatolinen arkkipiispa. Hänet vihittiin papiksi 16. kesäkuuta 1949 ja nimitettiin Rossanon arkkipiispaksi 18. marraskuuta 1971. Piispaksi vihkiminen seurasi 27. joulukuuta 1971. Pääkonsekraattorina toimi Federico Pezzullo, jota avustivat Enrico Nicodemo ja Umberto Luciano Altomare.
7. huhtikuuta 1979 Cantisanin johtama arkkihiippakunta yhdistyi Cariatin hiippakunnan kanssa Rossano e Cariatin arkkihiippakunnaksi. Cantisani jatkoi sen arkkipiispana, kunnes siirtyi Catanzaron arkkipiispaksi ja Squillacen piispaksi saatuaan nimitykset 31. heinäkuuta 1980. Catanzaro ja Squillace yhdistyivät 30. syyskuuta 1986 Catanzaro-Squillacen arkkihiippakunnaksi, jota Cantisani johti, kunnes jäi eläkkeelle 31. tammikuuta 2003.
Giuseppe Agostino

Giuseppe Agostino (25. marraskuuta 1928 Reggio Calabria – 24. maaliskuuta 2014) oli italialainen roomalaiskatolinen arkkipiispa. Hänet vihittiin papiksi 15. heinäkuuta 1951 ja nimitettiin Santa Severinan arkkipiispaksi sekä Crotonen piispaksi 21. joulukuuta 1973. Piispaksi vihkiminen seurasi 11. helmikuuta 1974. Pääkonsekraattorina toimi Giovanni Ferro, jota avustivat Antonio Mauro ja Santo Bergamo.
Agostinon johtamat hiippakunnat yhdistyivät 30. syyskuuta 1986 Crotone-Santa Severinan arkkihiippakunnaksi. Agostino jatkoi sen arkkipiispana, kunnes sai uuden nimityksen Cosenza-Bisignanon arkkipiispaksi 6. kesäkuuta 1998. Hän jäi eläkkeelle 18. joulukuuta 2004.
Nicolas Escudé

Nicolas Jean-Christophe Escudé (s. 3. huhtikuuta 1976 Chartres) on ranskalainen entinen tennispelaaja. Parhaimmillaan hän oli kaksinpelissä ATP-listan sijalla 17 kesäkuussa 2000 ja nelinpelissä sijalla 35 tammikuussa 2003. Urallaan hän voitti neljä ATP-turnausta kaksinpelissä ja kaksi turnausta nelinpelissä.
Grand Slam -turnauksissa Escudé pääsi parhaimmillaan välieriin Australian avoimissa 1998. Välierässä hän hävisi Marcelo Ríosille. Puolivälieriin hän selviytyi sekä Wimbledonissa 2001 että Yhdysvaltain avoimissa 1999.
Ensimmäisen turnausvoittonsa kaksinpelissä Escudé saavutti Toulousessa syyskuussa 1999 voitettuaan loppuottelussa Daniel Vacekin. Toinen ja kolmas turnausvoitto tulivat Rotterdamissa helmikuussa 2001 ja 2001, kun hän voitti loppuotteluissa Roger Federerin ja Tim Henmanin. Neljännen turnausvoittonsa hän saavutti Dohassa tammikuussa 2004 voitettuaan loppuottelussa Ivan Ljubičićin.
Sydneyn olympialaisissa 2000 Escudé hävisi kaksinpelin ensimmäisellä kierroksella Juan Ignacio Chelalle. Nelinpelissä hän pääsi Arnaud Clémentin kanssa toiselle kierrokselle, jossa he hävisivät Maks Mirnylle ja Vladimir Volchkoville.
Escudé oli vuonna 2001 voittamassa Davis Cupia Ranskalle. Finaalin ratkaisevassa ottelussa Escudé voitti Australian Wayne Arthursin luvuin 7–6(3), 6–7(5), 6–3, 6–3. Hän voitti myös ensimmäisen kaksinpeliottelunsa Lleyton Hewittiä vastaan.
Jalkapalloilija Julien Escudé on hänen veljensä.
Napolin arkeologinen museo

Napolin arkeologinen museo ("Museo Archeologico Nazionale di Napoli", MANN) on yksi Italian ja maailman parhaista arkeologisista museoista. Siellä on näytteillä Pompejin ja Herculaneumin raunioista kaivettuja astioita, koriste-esineitä, mosaiikkeja, patsaita ja maalauksia. 
Pohjakerroksessa on kokoelma roomalaiskopioita antiikin kreikkalaisen tekemistä veistoksista.
Giuseppe Malandrino

Giuseppe Malandrino (12. heinäkuuta 1931 Pachino – 3. elokuuta 2025) oli italialainen roomalaiskatolinen piispa. Hänet vihki papiksi Angelo Calabretta 19. maaliskuuta 1955. Hänet nimitettiin Acirealen hiippakunnan piispaksi 30. marraskuuta 1979, ja hänet konsekroi piispaksi Salvatore Nicolosin ja Calogero Lauricellan avustama Salvatore Pappalardo 26. tammikuuta 1980. Malandrino asetettiin virkaansa 24. helmikuuta.
Malandrino sai 19. kesäkuuta 1998 uuden nimityksen Noton hiippakunnan piispaksi, ja hänet asetettiin tähän virkaan 29. elokuuta. Hän jäi eläkkeelle 16. heinäkuuta 2007.
Sininen juna (vuoden 1996 elokuva)

Sininen juna () on italialais-sveitsiläis-saksalainen animaatio elokuva vuodelta 1996. Elokuvan ohjasi Enzo D'Alò ja pää-äänirooleissa olivat Mary Tyler Moore ja Tony Randall.
Ignazio Cannavò

Ignazio Cannavò (12. joulukuuta 1921 Fiumefreddo di Sicilia – 18. lokakuuta 2015) oli italialainen roomalaiskatolinen arkkipiispa. Hänet vihittiin papiksi 5. marraskuuta 1944 ja nimitettiin Acirealen hiippakunnan vihkipiispaksi sekä Octavan titulaaripiispaksi 31. lokakuuta 1970. Piispaksi vihkiminen seurasi 13. joulukuuta. Pääkonsekraattorina toimi Francesco Carpino, jota avustivat Angelo Calabretta ja Salvatore Nicolosi.
Cannavò sai 21. helmikuuta 1976 nimityksen Messinan koadjuuttoriarkkipiispaksi ja 20. joulukuuta 1976 lisäksi Santa Lucia del Melan prelaatiksi. 3. kesäkuuta 1977 hänestä tuli Messinan arkkipiispa. 10. joulukuuta 1977 hänet nimitettiin vielä Liparin piispaksi; 30. syyskuuta 1986 muodostettiin Messina-Lipari-Santa Lucia del Melan arkkihiippakunta, jota Cannavò johti, kunnes jäi eläkkeelle 17. toukokuuta 1997.
Syvänoja (Somero)

Syvänoja on kylä Somerolla Varsinais-Suomen maakunnassa. Kylän väkiluku vuonna 2011 oli 18, mikä teki siitä Someron 47 varsinaisesta kylästä väkiluvultaan 44. suurimman. Syvänojan naapurikyliä Somerolla ovat Kerkola lännessä, Häntälä idässä sekä Jurvala, Kärilä, Ryhtä ja Kimala pohjoisessa. 
Yhdistystoiminta, palvelut ja liikenne.
Syvänoja kuuluu yhdessä lounaissomerolaisten Talvisillan ja Kerkolan kanssa Häntälän postinumeroalueeseen, ja kylissä toimii Lounais-Someron kyläyhdistys. Kylän kautta kulkee Kerkolasta Häntälään johtava paikallistietasoinen yhdystie Kerkolantie.
Luonto.
Kylän luonnonympäristöä hallitsevat Uskelanjoen sivujoen Rekijoen latvahaarat, jotka ovat uurtaneet ympäröivään savitasankoon syviä rotkolaaksoja. Paikallisesti nämä tunnetaan nimellä Häntälän notkot ja ne muodostavat Someron Kerkolan, Syvänojan, Häntälän ja Talvisillan kylissä arvokkaan perinnebiotooppialueen, joka jatkuu kaakossa myös Kiikalan ja Perttelin alueelle Salossa ja kuuluu Natura 2000 -suojeluohjelmaan. Notkojen ulkopuolella savitasangosta pistää esiin kalliosydämisiä moreenimäkiä.
Historia.
Syvänoja on yhdessä viereisten Kerkolan, Häntälän ja Talvisillan, eteläsomerolaisten Lautelan ja Terttilän sekä Somerniemen Kaskiston, Suojoen ja Mäyrämäen kanssa yksi niistä kylistä, jotka vuonna 1492 siirrettiin Uskelan seurakunnasta osaksi Someroa lähiseurakuntien alueita järjesteltäessä. Vuoteen 1870 nämä kylät olivat kirkollisesti osa Someron seurakuntaa mutta kuuluivat edelleen hallinnollisesti Turun ja Porin lääniin, kunnes lääninrajat vuonna 1870 koko Suomessa yhtenäistettiin seurakuntarajojen kanssa, ja kylistä tuli myös hallinnollisesti osa Hämeen lääniä muun Someron tavoin.
Syvänojan kylän vanhoja kantataloja ovat olleet Sonni ja Manni, joiden osataloja ovat Ali-Sonni, Yli-Sonni, Iso-Manni ja Vähä-Manni. Kylän vanhalla tontilla nykyisen Kerkolantien varressa taloista ovat vielä Iso-Manni ja Ali-Sonni.
Kirjalliset viittaukset.
Kylän taloista Sonni yhdessä somerolaisten Sylvänän Jallin ja Vilukselan Vitkan sekä somerniemeläisen Viuvalan Pispan kanssa mainitaan Aleksis Kiven "Seitsemässä veljeksessä" osana Eeron Jouluyönä laulamaa laulua. Romaanissa viitataan näiden ohella myös eräisiin somerolaisiin henkilöihin. Näistä Kivi lienee kuullut Somerolta kotoisin olleelta ystävältään Axel Wiensiltä.
Magnus Norman

Leif Magnus Norman (s. 30. toukokuuta 1976 Filipstad) on ruotsalainen entinen tennispelaaja. Parhaimmillaan hän oli kaksinpelissä ATP-listan sijalla kaksi kesäkuussa 2000. Urallaan hän voitti kaksitoista ATP-turnausta kaksinpelissä.
Grand Slam -turnauksissa Norman pääsi parhaimmillaan loppuotteluun Ranskan avoimissa 2000. Maailmanlistan sijalla kolme ollut Norman hävisi turnauksen loppuottelussa sijalla viisi olleelle Gustavo Kuertenille luvuin 2–6, 3–6, 6–2, 6–7(6).
Norman voitti urallaan kaksitoista ATP-turnausta, joista ensimmäinen tuli Båstadissa vuonna 1997. Kaudella 1999 ja kaudella 2000 hän voitti viisi turnausta. Loppuottelun häviävänä osapuolena Norman oli kuudesti.
Sydneyn olympialaisissa 2000 Norman eteni kolmannelle kierrokselle voitettuaan Andrei Pavelin ja Paradorn Srichaphanin. Kolmannella kierroksella hän hävisi Arnaud di Pasqualelle.
Norman lopetti uransa vuonna 2004 lonkkavaivojen takia. Sen jälkeen hän toimi Thomas Johanssonin valmentajana.
Klenberg

Klenberg on muun muassa seuraavien suomalaisten henkilöiden sukunimi:
Down To Nothing

Down To Nothing on yhdysvaltalainen straight edge hardcore -yhtye. Se perustettiin vuonna 2000 Richmondissa, Virginiassa. Yhtye on julkaissut viisi albumia, joista ensimmäinen "Save It For The Birds" julkaistiin vuonna 2003. Thorp Records julkaisi myös toisen Down To Nothing -albumin nimeltä "Splitting Headache" ennen kuin yhtye vaihtoivat levy-yhtiötä Revelation Recordsille. Vuonna 2008 julkaistiin albumi, joka pitää sisällään Down To Nothingin kaksi ensimmäistä levyä, jotka julkaistiin ennen vuonna 2007 ilmestynyttä "The Most" -albumia.
Down to Nothingin jäseniä tunnetaan myös yhtyeistä Terror, Trapped Under Ice, Bracewar ja Heathens.
Carl Johan Walleen

Carl Johan Walleen (5. syyskuuta 1781 Turku – 21. maaliskuuta 1867 Helsinki) oli suomalainen maaherra ja valtioneuvos. Walleen oli vuodesta 1811 lähtien Pietarin Suomen asiain komitean jäsen. Vuonna 1816 Walleen nimitettiin Viipurin läänin maaherraksi ja hänet aateloitiin. Vuonna 1820 Walleenista tuli senaattori ja vuonna 1822 senaatin prokuraattori. Valtioneuvoksen arvon Walleen sai jo vuonna 1812 ja salaneuvoksen arvon vuonna 1832. Vapaaherraksi hänet korotettiin vuonna 1854.
Walleen avioitui vuonna 1816 Eva Gustava Stjernvallin (s. von Willebrand) (1781– 1844) kanssa. Aiemmassa avioliitossaan maaherra Carl Johan Stjernvallin (1764–1815) kanssa Eva Stjernvall oli synnyttänyt jo 11 lasta, mutta näistä vain neljä oli tuolloin elossa: Carl Emil Knut, Eva Aurora Charlotta (Karamzin), Emelie (Musin-Pushkina) ja Alexandra (Aline) Correia Henriques do Seisal. Uudesta avioliitosta syntyi vielä viisi lasta, joista kolme eli aikuisikään: Vladimir Alfons, Theodor ja Carl Edward.
Walleenin poikapuolesta Emil Stjernvall-Walleenista tuli myöhemmin ministerivaltiosihteeri. Walleenin oma poika Vladimir Alfons Walleen oli sittemmin kenraalimajuri ja Uudenmaan läänin kuvernööri. Nuorena kuollut toinen poika Carl Edvard Walleen toimi Suomen kenraalikuvernöörinkanslian johtajana.
Walleen hankki 1820-luvulla Espoon Järvenperän kaupunginosassa sijaitsevan Träskändan kartanon, jonka ylläpitoon, uudisrakennuksiin ja puistotöihin hän uhrasi paljon varojaan. Vuonna 1840 hän myi kartanon tytärpuolelleen Aurora Demidoville ja rakennutti myynnistä saamillaan varoilla Helsingin Töölönlahden rantaan Hakasalmen huvilan, joka valmistui vuonna 1844.
Mahiljoun rautatieasema

Mahiljoun rautatieasema (, ) on tärkeä Valko-Venäjän rautateiden väli- ja risteysasema maan kolmanneksi suurimmassa kaupungissa Mahiljoussa.
Asemarakennus valmistui tsaari-Venäjän aikana vuonna 1902. Asema sijaitsee kantakaupungissa, noin kaksi kilometriä Mahiljoun hallinnollisesta keskustasta pohjoiseen. 
&lt;br clear=left&gt;
Viherfasaani

Viherfasaani eli japaninfasaani ("Phasianus versicolor") on Aasiassa elävä peltokanalintu. Se on läheistä sukua tavalliselle fasaanille ("Phasianus colchicus"), ja joidenkin asiantuntijoiden mielestä viherfasaani olisi vain fasaanin alalaji. Viherfasaanikoiras on kookkaampi kuin naaras. Viherfasaani on vuodesta 1947 lähtien ollut Japanin kansallislintu.
Viherfasaaneita tavataan vain Japanissa, jossa sen elinalue rajoittuu Honshun, Shikokun ja Kyushun saarille sekä näiden ympäristössä oleville pienemmille saarille.
Pied-noir

Pied-noir (ranskaa, ’mustajalat’) tarkoittaa Pohjois-Afrikassa asuneita ranskalaisia aina Ranskan hallinnassa olleiden siirtomaiden itsenäistymiseen asti. Nimityksen alkuperä on hämärän peitossa. Marokko ja Tunisia itsenäistyivät vuonna 1956 ja Algeria vuonna 1962.
Alfaketoglutaarihappo

α-Ketoglutaarihappo (C5H6O5) on glutaarihapon johdannainen ja β-ketoglutaarihapon eli asetonidikarboksyylihapon isomeeri. α-Ketoglutaarihappo on osa monia aineenvaihduntareittejä.
Rooli aineenvaihduntareaktioissa.
Yhdiste on osa sitruunahappokiertoa ja sitä muodostuu isositruunahaposta hapetuksella ja dekarboksylaatiolla isositraattidehydrogenaasin katalysoimana. Välituotteena muodostuu oksalomeripihkahappoa. α-Ketoglutaarihappo muokataan edelleen sitruunahappokierron seuraavassa vaiheessa sukkinyylikoentsyymi-A:ksi α-ketoglutaraattidehydrogenaasientsyymikompleksin katalysoimana.
α-Ketoglutaarihappo on tärkeässä roolissa aminohappojen biosynteesissä ja hajottamisessa. Kasvit käyttävät yhdistettä tuottaessaan glutamiinihappoa α-ketoglutariinihaposta ja ammoniumionista. Tätä katalysoi glutamaattidehydrogenaasi. α-Ketoglutaraatti voidaan myös muuttaa glutamiinihapoksi transaminaatiolla, jota katalysoivat transaminaasit.
Kemiallinen synteesi.
α-Ketoglutaraattia voidaan syntetisoida dietyylisukkinaatin ja dietyylioksalaatin välisellä kondensaatioreaktiolla.
Llewellyn Jewitt

Llewellyn Jewitt (1816–1886) oli englantilainen paikallishistorioitsija, taidegraafikko ja kirjojen kuvittaja. Hänen tuotantonsa on laaja ja monipuolinen.
Llewellyn Jewitt syntyi Yorkshiren Kimberworthissä lähellä Rotherhamia Arthur ja Martha Jewittin 17-lapsisen perheen nuorimpana. Perhe asui myöhemmin Derbyshiressä, missä hänen kartanpiirtäjäisänsä opetti häntä. Llewellyn Jewitt oppi nuorena puupiirrosten tekemisen taidon. Hän muutti Lontooseen vuonna 1835 ja alkoi piirtää ja kaivertaa kuvituksia lehtiin ja kirjoihin. Jewittin kuvituksia ilmestyi sellaisissa lehdissä kuin Pictorial Times, Illustrated London News ja Punch. Vuosina 1849–1853 hän oli Plymouthin kirjastonhoitaja. Vuonna 1853 hän muutti Derbyyn ja perusti siellä Derby Telegraph -nimisen lehden, joka ilmestyi aluksi kuukausittain, myöhemmin viikoittain. 
Jewittistä tuli 1857 Derbyn tiede- ja museoseuran sihteeri, ja hän piti Derbyn kaupunginmuseota avoinna lauantaisin. Myöhemmin hänestä tuli museon kuraattori ja Derbyshiren Arkeologisen seuran varapuheenjohtaja. Vuonna 1860 alkoi ilmestyä arkeologiaa ja historiaa käsittelevä lehti Reliquary, jonka päätoimittaja Jewitt oli 25 vuotta. Hän kirjoitti siihen artikkeleita myös itse.
Derbyssä asuessaan Jewitt oli mukana perustamassa vapaaehtoisia kiväärijoukkoja ja kirjoitti kirjan kivääreistä ja niillä ampumisesta. Vuonna 1868 hän muutti Winster Halliin Derbyshiress ja osallistui aktiivisesti uuden kotipaikkansa vesijohtoverkon rakennuttamiseen.
Jewitt oli Britannian arkeologisen seuran ja Antiikinkeräilijöiden seuran jäsen. Hän kirjoitti paljon vanhoista englantilaisista esineistä sekä topografiasta. Hänen tunnetuin teoksensa on "Ceramic Art of Great Britain". Se ilmestyi vuonna 1878, mutta Jewitt oli työstänyt sitä kahdenkymmenen vuoden ajan.
Jewitt meni naimisiin vuonna 1838 Elisabeth Sagen kanssa. Ennen vaimon kuolemaa he olivat naimisissa 48 vuotta, ja väitetään, etteivät he riidelleet kertaakaan. Kun vaimo kuoli maaliskuussa 1886, Jewitt menetti elämänhalunsa ja kuoli kesäkuussa 1886.
Székelyt

Székelyt (unkariksi "Székelyek", romaniaksi "Secui", saksaksi "Szekler", latinaksi "Siculi") ovat unkarilaisten alaryhmä, joka asuu pääasiassa Székelymaassa Transilvanian itäosassa Romaniassa.
Erotuksena muista Romanian vähemmistöistä székelyt asuvat tietyllä Romanian alueella, Székelymaassa (unkariksi "Székelyföld"), johon kuuluu Harghitan, Covasnan ja osia Mureșin piirikunnista. Székelyt muodostavat suurimman osan Romanian unkarilaisvähemmistöstä ja székelyille on ehdotettu perustettavaksi autonomista maakuntaa Romaniaan.
Kattavin székelyistä ja heidän tavoistaan kirjoitettu teos on Balázs Orbánin vuosina 1859–1868 kirjoittama teos "Székelyföld leírása" ('Kuvaus Székelymaasta').
Székelyjen puhuma unkarin kieli poikkeaa hieman standardiunkarista sanastonsa, kielioppinsa ja intonaationsa osalta. Székelyjen puhumassa unkarissa on säilynyt sanontoja, jotka standardiunkarissa luokitellaan arkaismeiksi.
Székelyjen kansanrunoutta on 1800-luvulla kerännyt János Kriza, joka on julkaissut niitä kokoelmassa "Vadrózsák I". Se sisältää esityksen székely-murteen erikoisuuksista sekä sanaston. Toista osaa varten hän keräsi aineiston, mutta ei ehtinyt julkaista sitä ennen kuolemaansa.
Curtis Stone

Curtis Stone (s. 4. marraskuuta 1975) on australialainen julkkiskokki, kirjailija ja tv-persoona, lempinimeltään "Quiet Terminator". Stone on naimisissa näyttelijä Lindsay Pricen kanssa. Parin esikoispoika syntyi marraskuussa 2011.
Taustat.
Curtis syntyi Melbournessa, ja tutustui ruoanlaittoon hänen isoäitinsä kanssa ja tehden ruokaa hänen ollessaan viisivuotias. Hän kävi Penleigh ja Essendon Grammarin koulua. Hänen isänsä, William Stone, on kirjanpitäjä. 
Ura.
Curtis rakastui ruokaan ja opiskeli tradenomiksi. Hän työskenteli alkuun Australian ravintoloissa, jonka jälkeen päätti lähteä työskentelemään Lontooseen. Australiassa hän työskenteli ruoanlaiton parissa Savoy Hotellissa 18-vuotiaana. Sittemmin Stone on esiintynyt useissa kokkiohjelmissa ja on myös vieraillut säännöllisesti "Suurin Pudottaja" -sarjassa.
Bill Williams

Bill Williams (synt. William H. Katt, 21. toukokuuta 1915 New York, New York – 21. syyskuuta 1992 Burbank, Kalifornia) oli yhdysvaltalainen näyttelijä. Hän näytteli teatterissa ja vaudevillessä ja aloitti elokuvanäyttelemisen vuonna 1943. Toisen maailmansodan jälkeen Williams solmi elokuvasopimuksen RKO Picturesin kanssa. Williamsin elokuviin kuuluvat muun muassa "Ruumiinsieppaajat" (1943), "Miehen voitto" (1949) ja "Valkonaaman poika" (1952). Vuosina 1952–1955 Williams näytteli pääroolin televisiosarjassa "The Adventures of Kit Carson".
Williams avioitui vuonna 1946 näyttelijäkollegansa Barbara Halen kanssa. Heidän poikansa on näyttelijä William Katt. Williams on saanut tähden Hollywood Walk of Famelle.
Georg Holtzendorff

Georg Holtzendorff oli saksalaissyntyinen taidemaalari, joka tuli kuuluisaksi Britanniassa 1800-luvun loppupuolella.
Georg Holtzendorff syntyi Saksin kuningaskunnassa ja muutti Englantiin Saksan–Ranskan sodan (1870–1871) pakolaisena. Hän oli erikoistunut maisemiin ja enkeleihin. Englannissa hän työskenteli Royal Crown Derbyn posliinitehtaalle.
Hän maalasi maisemia lähiseudulta, jotka posliinitehdas toteutti koristelautasten kuva-aiheina. Tunnetuin Holtzendorffin teos on Gladstonen jälkiruoka-astiasto. Derbyn Liberaalien työmiesten yhdistys tilasi sen lahjaksi pääministeri William Ewart Gladstonelle. Jokaisessa astiassa oli eri maisema Derbyshirestä. Holtzendorff maalasi niistä useimmat ja matkusteli ympäri Derbyshireä tekemässä luonnoksia maisemista.
Rahul Gandhi

Rahul Gandhi (; s. 19. kesäkuuta 1970) on intialainen poliitikko, Intian kongressipuolueen entinen puheenjohtaja 2017–2019 ja Intian parlamentin jäsen Wayanadin vaalipiiristä. 
Poliittinen ura.
Gandhin poliittinen ura alkoi vuoden 2004 parlamenttivaaleista, jolloin hän pääsi parlamenttiin Amethin vaalipiiristä, josta useat hänen sukulaisensa ovat tulleet valituiksi. Vuoden 2019 parlamenttivaaleissa hän menetti Amethin vaalipiirin kannatuksen, mutta pääsi parlamenttiin Wayanadin vaalipiiristä.
Lok Sabhassa Gandhi on istunut kolme kautta, joiden aikana hän on ollut useiden valiokuntien jäsen:
Erityisiksi kiinnostuksen kohteikseen parlamentissa hän nimeää mm. peruskoulun ja kansainvälisen politiikan.
Maaliskuussa 2023 Gandhi erotettiin parlamentista ja hänet tuomittiin kahden vuoden vankeuteen pääministeri Narendra Modiin kohdistuneesta kunnianloukkauksesta.
Yksityiselämä ja perhetausta.
Rahul Gandhi on naimaton. Vuonna 2004 hän tosin ilmoitti, että hänellä on espanjalainen naisystävä.
Gandhin isoisoisä oli Jawaharlal Nehru, isoäiti oli Indira Gandhi, isä oli Rajiv Gandhi ja äiti Sonia Gandhi. Gandhia on kritisoitu siitä, että hänen poliittinen menestyksensä perustuu arvostelijoiden mukaan vain maineikkaisiin sukulaisiin eikä omiin kykyihin.
(74005) 1998 FH70

 (kirjoitetaan myös (74005) 1998 FH70) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Se löydettiin LINEAR-ohjelmalla vuonna 1998. Kohteen absoluuttinen magnitudi (H) on . Kiertoradan eksentrisyys on ja inklinaatio on . Kiertoaika Auringon ympäri on noin .
Eliseo Alberto

Eliseo Alberto (10. syyskuuta 1951 Kuuba – 31. heinäkuuta 2011 México, Meksiko) oli kuubalaissyntyinen runoilija, toimittaja ja käsikirjoittaja, joka myöhemmin sai Meksikon kansalaisuuden. 
Alberto vastusti Fidel Castroa ja joutui siksi lähtemään 1958 maanpakoon Meksikoon. Hänen kirjallisia teemojaan olivat rangaistus, katumus ja anteeksianto. Häneltä on suomennettu teos "Caracol Beach" (1998). Elokuvakäsikirjoittajana hän teki käsikirjoituksen Kuuban elämää satiirisesti kuvaavaan Tomás Gutiérrez Alean elokuvaan "Guantanamera" (1955).
Luettelo televisiosarjan Kovat kaulassa jaksoista

Tämä on luettelo "Kovat kaulassa" -rikos- ja -jännityssarjan jaksoista. Sen ensiestys Yhdysvalloissa oli 23. lokakuuta 2009 USA Network-kanavalla. Sarjassa esiintyy muun muassa näyttelijät Matt Bomer entisenä huijari-väärentäjä-varas Neil Caffreyna sekä Tim DeKay FBI:n agentti Peter Burkena. Pari muodostaa epätavallisen työsuhteen työssään valkokaulusrikollisia jahtaavassa yksikössä.
Jaksoluettelo.
Toinen tuotantokausi (2010–2011).
"Kovat kaulassa"-sarjan toisen kauden vahvistettiin jatkuvan 13. heinäkuuta 2010 alkavalle toiselle tuotantokaudelle, Marsha Thomasonin liittyessä näyttelijäkokoonpanoon Hilarie Burtonin esiintyessä kuudessa kauden jaksossa vakuutustutkija Sara Ellisinä. Yhdeksän jakson pituista "kesäkautta" esitettiin syyskuun 7:teen päivään saakka ja päättyi sarjan seitsen jaksoiseen "talvikauteen", joka alkoi 18. tammikuuta 2011.
Kolmas tuotantokausi (2011-2012).
27. syyskuuta 2010 "Kovat kaulassa"-sarjaa päätettiin jatkaa 16 jakson mittainen kolmas tuotantokausi, joka alkoi 7. kesäkuuta 2011. Hilari Burton liittyi sarjan näyttelijäkokoonpanoon yhdeksi päähenkilöistä. Diahann Carroll esiintyi Junena ja Denise Vasi Junen tyttärentyttärenä Cindynä. Kaudella vierailevat myös Dana Ashbrook, Beau Bridges, Eliza Dushku, Nathen Garson, Lena Headey, Ernie Hudson, Olek Krupa, Al Sapienza sekä Ross McCall. Tim DeKay ohjaa yhden kauden jakson, joka esitetään elokuussa 2011. Sarjan luoja ja vastaava tuottaja Jeff Eastin twiittasi Vincent Adleria esittäneen Andrew McCarthyn ohjaavan myös yhden jakson. Myös Mozzien lapsuudesta ja nuoruudesta saadaan lisää tietoa takauma-jaksossa "The Dentist of Detroit". Ensimmäinen kolmannen kauden puolikas sisältää 10 jaksoa, joka huipentuu 9. elokuuta 2011 viimeisten kuuden jakson esittäneen talven aikana.
3200 Phaethon

3200 Phaethon on pikkuplaneetta, joka kuuluu Maan lähelle tuleviin Apollo-tyypin asteroideihin. Se löydettiin IRAS-satelliitilla vuonna 1983. Pikkuplaneetta sai nimensä kreikkalaisen mytologian auringonjumala Helioksen pojan Faethonin mukaan. Ennen nimeämistään tämä asteroidi tunnettiin väliaikaisella tunnuksella 1983 TB. 
Phaethonin läpimitta on noin 5,10 kilometriä ja pyörähdysaika eli vuorokauden pituus sen pinnalla on noin 3,60 tuntia. Tämä pikkuplaneetta on Geminidien meteoriparven lähde ja sen uskotaankin olevan entinen komeetta, josta suurin osa helposti haihtuvista jäistä on haihtunut. Kesäkuussa vuonna 2009 Phaethonin havaittiin kuitenkin kirkastuneen sen ollessa lähellä Aurinkoa, joten kaikki jäät eivät selvästikään ole haihtuneet. Phaethonin epäillään myös alun perin olevan päävyöhykkeen asteroidi Pallaksen pinnasta törmäyksessä irronnut palanen, sillä sen koostumus on samantyyppinen.
Luettelo Yhdysvaltain korkeimmista rakennuksista

Tämä on luettelo Yhdysvaltain korkeimmista rakennuksista niiden virallisen korkeuden mukaan.
Ennen vuonna 2001 tapahtuneita syyskuun 11. päivän iskuja World Trade Centerin kaksoistornit olivat toiseksi ja kolmanneksi korkeimmat rakennukset Yhdysvalloissa. Näistä ensimmäinen torni oli 417 metriä ja toinen torni 415 metriä. Kaksoistornien paikalle rakennettu Freedom Tower on Yhdysvaltain korkein rakennus.
Chicagossa sijaitsee eräät Amerikan mantereen korkeimmista rakennuksista. Vuosina 1972–1974 rakennettu Willis Tower oli maailman korkein rakennus 24 vuoden ajan (1974–1998). Willis Tower oli myös vuoteen 2014 asti Amerikan korkein rakennus. Kaupungin kolmanneksi korkein rakennus, Trump Tower, on vastaavasti nykyään Yhdysvaltain kolmanneksi korkein rakennus.
New Yorkiin marraskuussa 2014 valmistunut One World Trade Center on The Height Committee of the Council on Tall Buildings and Urban Habitat, kansainvälisen komitean mukaan 100 metriä Chicagon Willis Toweria pidempi, joka tekee WTC 1 Yhdysvaltojen korkeimman rakennuksen.
Järjestys virallisen korkeuden mukaan.
Tämä luettelointi perustuu rakennuksen rakenteelliseen korkeuteen (vertikaalinen pituus rakennuksen perustuksen ja sen korkeimman arkkitehtonisen elementin välillä):
Järjestys antennin mukaan.
Tämä järjestys perustuu rakennuksen korkeimpaan kohtaan, kattoon tai antenniin: (Listaan ei ole lisätty One World Trade Centerin korkeutta)
Vilnan rautatieasema

Vilnan rautatieasema () on Liettuan pääkaupunki Vilnan keskeinen rautatieasema. Asema samalla Liettuan rautateiden (Lietuvos Geležinkeliai) matkustajaliikenteen keskusasema. 
Historiaa.
Rautatien saapuminen ja aseman rakentaminen Vilnaan oli seurausta Venäjän tsaarihallinnon vuoden 1851 helmikuussa tekemästä päätöksestä Pietari-Varsova-rautatien rakentamiseksi. Latviasta Kaliningradin alueelle ulottuvan Daugavpils-Vilna-Kaunas-Virbalis-linjan rakentaminen käynnistyi vuonna 1858. Aluksi rakennettiin runsaan 19 kilometrin radanpätkä Vilnan lähelle. Kesän 1860 loppuun mennessä oli rataosuus Daugavpilsistä Vilnaan valmis. Ensimmäinen juna saapui Vilnaan tätä rataa pitkin syyskuun 16 päivänä 1860 (juliaanisen kalenterin mukaan syyskuun 4 päivä). 
Vilnan rautatieaseman yhteydessä toimii vuonna 1966 perustettu "Liettuan rautatiemuseo".
Liityntäliikenne.
Rautatieasemalta liikennöi paikallisjuna Vilnan lentoasemalle, jota kautta pääsee maailmalle. Kansallisia ja kansainvälisiä linja-autoreittejä löytää puolestaan Vilnan linja-autoasemalta, joka löytyy 150 metriä rautatieasemalta länteen, eli asemarakennuksen edessä olevan aukion länsilaidalta. Täältä pääsee pikavuoron busseilla esimerkiksi Latvian Riikaan ja Viron Tallinnaan ennen kuin Rail Baltica -hankkeen myötä raideliike Baltian muihin pääkaupunkeihin sujuvoituu.
Mikäli ei halua kävellä, paikallisliikenteen bussilla 26 tai johdinbusseilla 1, 2, 5 tai 7 pääsee Vilnan keskustaan.
Adaloald

Adaloald (600–626 tai 605–626) oli langobardien kuningas vuosina 615–625. Hän oli edellisen kuninkaan Agilulfin poika. Adaloald tuli kuninkaaksi alaikäisenä ja hallitsi yhdessä äitinsä Theodelindan kanssa. Kymmenen vuoden valtakauden jälkeen heidät syrjäytettiin ja Adaloald mahdollisesti myrkytettiin. Adaloaldin seuraaja oli Arioald, joka suhtautui vihamielisesti katoliseen kirkkoon.
Syrjäyttämisen syynä oli ilmeisesti Adaloaldin heikko mielenterveys, minkä vuoksi hän menetti ylimystön tuen. Adaloald syrjäytettiin vuonna 626, ja pian sen jälkeen hän kuoli salaperäisesti Ravennassa.
Luettelo Euroopan pilvenpiirtäjistä

Tämä on luettelo Euroopan pilvenpiirtäjistä korkeuden mukaan.
Metodologia.
Seuraava luettelo perustuu seuraaville kriteereille:
Andrzej Wroński

Andrzej Adam Wroński (s. 8. lokakuuta 1965 Kartuzy, Pommerin voivodikunta) on puolalainen entinen kreikkalais-roomalaisen tyylin painija, olympiavoittaja, maailman- ja euroopanmestari.
Wroński voitti 100 kg:n painoluokan olympiakultaa Soulissa 1988 ja Atlantassa 1996. Barcelonassa 1992 hän oli neljäs ja Sydneyssä 2000 13:s. MM-kilpailuista Wroński voitti yhden maailmanmestaruuden ja yhteensä neljä mitalia. EM-kilpailuista hän saavutti kolme kulta- ja kaksi pronssimitalia.
Wroński toimi Sydneyn kesäolympialaisten avajaisissa Puolan lipunkantajana. Hänet nimettiin vuonna 2010 kansainväliseen painin hall of fameen.
Liu Dongfeng

Liu Dongfeng (s. 12. tammikuuta 1974) on kiinalainen entinen naispainija, maailman- ja aasianmestari.
Liu saavutti viisi maailmanmestaruutta, yhden MM-pronssin ja yhden Aasian-mestaruuskilpailujen kultamitalin. Hänet nimettiin FILA:n kunniagalleriaan vuonna 2008.
3199 Nefertiti

3199 Nefertiti on pikkuplaneetta, joka kuuluu Maan lähelle tuleviin Amor-asteroideihin. Sen löysivät C. Shoemaker ja E. Shoemaker vuonna 1982. Pikkuplaneetta sai nimensä muinaisen Egyptin kuningatar Nefertitin mukaan. Ennen nimeämistä asteroidi tunnettiin väliaikaisella tunnuksella 1982 RA.
Asteroidi kiertää Auringon ympäri (noin ), jolloin se on lähimmillään Auringosta astronomisen yksikön päässä ja etäisimmillään astronomisen yksikön päässä. Asteroidi on lähimmillään Maasta astronomisen yksikön päässä. Asteroidi on läpimitaltaan noin ja sen pyörähdysaika akselin ympäri on . Asteroidin spektrityyppi on S-luokkaa (Tholen) tai Sq-luokkaa (SMASSII).
Olle Anderberg

Olle Henrik Martin Anderberg (13. syyskuuta 1919 Asmundtorp, Skåne – 26. syyskuuta 2003 Linköping) oli ruotsalainen vapaapainija, kreikkalais-roomalaisen tyylin painija, olympiavoittaja, maailman- ja euroopanmestari.
Anderberg saavutti painijanurallaan vapaapainissa olympiakultaa Helsingissä 1952, MM-kultaa ja -hopeaa sekä EM-kultaa ja -hopeaa. Kreikkalais-roomalaisessa painissa Anderberg ylsi olympiahopealle Lontoossa 1948, minkä lisäksi hän voitti kaksi maailmanmestaruutta ja yhden Euroopan mestaruuden. Hän kilpaili molemmissa painimuodoissa myös Melbournen kesäolympialaisissa 1956, mutta vetäytyi kesken turnauksen.
Anderberg kuoli Linköpingissä 26. elokuuta 2003. Vuonna 2009 hänet nimettiin kansainväliseen painin hall of fameen.
Louvren pyramidi

Louvren pyramidi on lasi- ja metallipyramidi Louvren taidemuseon sisäpihalla Pariisissa. Se on Louvren pääsisäänkäynti, ja sen sisältä pääsee rullaportailla tai hissillä sisäpihan alle museon pääaulaan.
Ranskan presidentti François Mitterrand tilasi pyramidin 1983. Sen suunnitteli kiinalais-yhdysvaltalainen arkkitehti I. M. Pei. Pyramidin runko on rakennettu metallista, ja se on 21,64 metriä korkea. Se on neliö, ja sivun pituus on 35,42 metriä. Rakennelma koostuu 603 vinoneliöisestä ja 70 kolmiomaisesta lasiruudusta. Rakennus vihittiin 30. maaliskuuta 1989 ja avattiin yleisölle 1. huhtikuuta 1989.
Julio Gómez González

Julio Enrique Gómez González (s. 13. elokuuta 1994 Tampico, Tamaulipas) on meksikolainen jalkapalloilija, joka edustaa Meksikon pääsarjassa pelaavaa CF Pachucaa. Hän pelaa laitahyökkääjän paikalla, mutta voi pelata myös hyökkäävänä keskikenttäpelaajana.
Pelaajaura.
Gómez on pelannut Pachucan joukkueessa vuodesta 2011 lähtien. Hän pelasi ensimmäisen seurajoukkueottelunsa Santos Lagunaa vastaan tammikuussa 2011.
Maajoukkueura.
Gómez valittiin Meksikon joukkueeseen alle 17-vuotiaiden MM-kisoihin vuonna 2011. Ensimmäisessä ottelussaan hän teki maalin Kongoa vastaan pelatussa ottelussa, joka päättyi 2–1.
Välierässä Saksaa vastaan Gómez teki ottelun avausmaalin jo kolmannella peliminuutilla. Saksa tuli nopeasti tasoihin, ja toisen puoliajan alkupuolella se meni johtoon Emre Canin yksilösuorituksella. Meksiko tuli tasoihin suoraan kulmapotkusta maaliin menneellä vedolla, mutta tilanteessa Gómezin ja Samed Yeşilin päät kolahtivat yhteen, ja Gómez jäi verta vuotavana makaamaan kentän pintaan. Meksiko oli tehnyt kaikki vaihtonsa ottelussa, joten hän joutui palaamaan kentälle noin kymmenen minuutin tauon jälkeen. Ottelun viimeisillä minuuteilla Gómez ratkaisi joukkueelleen 3–2-voiton ikimuistoisella saksipotkumaalillaan.
Finaalissa Meksiko kohtasi Uruguayn, joka oli yllättänyt voittamalla Brasilian välierässä 3–0. Gómez ei ollut loppuottelun avauskokoonpanossa, mutta tuli kentälle 80 minuutin pelin jälkeen. Hän ei tehnyt finaalissa maalia, mutta voitti Meksikolle alle 17-vuotiaiden mestaruuden kukistamalla Uruguayn 2–0.
Gómez palkittiin turnauksen jälkeen kisojen parhaana pelaajana Kultaisella pallolla. Hän teki kisoissa kolme maalia ja sijoittui jaetulle kahdeksannelle sijalle maalipörssissä.